./data/phi0474/phi010/phi0474.phi010.perseus-lat2.xml
M. Tullius Cicero
Magnum crimen et				impudens mendacium! perspicite cetera  dico illum, cum ad				illud prandium crudior venisset et, ut aetas illa fert, sibi					tamen non pepercisset, aliquot dies				aegrotasse et ita esse mortuum  quis huic rei testis est?					idem qui sui luctus, pater; pater, inquam, illius adulescentis,						quem propter animi dolorem pertenuis				suspicio potuisset ex illo loco testem in A Aulum Cluentium				constituere, is hunc suo				testimonio sublevat; quod recita  tu autem, nisi molestum est, paulisper				exsurge; perfer hunc dolorem commemorationis necessariae, in qua ego diutius non				morabor quoniam, quod fuit viri optimi, fecisti ut ne cui innocenti maeror tuus calamitatem et				falsum crimen adferret